b'\n_START_ARTICLE_\nAlojz \xc5\xa0tolfa\n_START_SECTION_\n\xc5\xbdivljenje in delo\n_START_PARAGRAPH_\nRodil se je v dru\xc5\xbeini kmeta \xc5\xa0tefana in gospodinje Vincencije \xc5\xa0tolfa rojene Luin. Po kon\xc4\x8dani ljudski \xc5\xa1oli se je iz doma\xc4\x8dega kraja preselil v Trst, kjer se je izu\xc4\x8dil pekarske obrti. Za\xc4\x8del je delovati v delavskem socialisti\xc4\x8dnem gibanju in sodeloval pri ustanavljanju Ljudskega odra ter Delavskem pevskem dru\xc5\xa1tvu in pri konzumnih zadrugah (Delavske zadruge). Pred prvo svetovno vojno se je preselil v Gorico, bil vpoklican v avstrijsko vojsko, se udele\xc5\xbeil vojne in se vrnil v Gorico kot invalid. Po vojni je deloval v italijanski socialisti\xc4\x8dni stranki. V Gorici je ustanovil Delavsko zbornico. Od 8. aprila 1921 do 17. septembra istega leta je urejal \xc4\x8dasopis Proletarec, glasilo socialisti\xc4\x8dne zveze Julijske Bene\xc4\x8dije.'